
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ελασσόνας, Ν, Λάρισας . 1 
Καθορισμός ορίων οικισμού Μεγ. Μοναστήρι Ν. Λάρισας και κα¬ 
θορισμός όρων και περιορισμών δόμησης αυτού . 2 

Αναγνώριση της ιδιωτικής παρόδου της οδού Σεφέρη ότι υπάρχει 

πριν από το έτος 1923, στα Φάρσαλα Ν. Λαρίσης. 3 

Καθορισμός ορίων οικισμού Άγρα Λέσβου κατηγοροποίηση του 
και καθορισμός όρων αρτιότητας και δόμησης . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5298 (1) 

Τροποποίηση του ρυμοτομικού σχεδίου Ελασσόνας, Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
’ Εχοντας υπόψη: 

1. Τις διατάξεις του από 17.7.1923 Π. Δ/τος (ΦΕΚ 288 
Α' /1923) (περί σχεδίων πόλεων, κωμών, και συνοικισμών του κρά¬ 
τους και οικοδομής αυτών), όπως τούτο τροποποιημένο ισχύει και 
ειδικότερα τα άρθρα 2 και 9 αυτού. 

2. Τις διατάξεις του Α.Ν. 314/1968 (ΦΕΚ 47 Α' /68) «περί 
παροχής εις -ςον Υπουργόν Βορείου Ελλάδος και τους Νομάρχάς αρ- 


μοδιότητος επί θεμάτων εγκρίσεως, τροπ/σεως, σχεδίων πόλεων και 
κωμών», όπως αντικαταστάθηκε με το Ν. 1018/1971 (ΦΕΚ 220 
Α'/71) και συμπληρώθηκε με την παρ. 2 του αρ. 23 του Ν. 
1337/1983 «Επέκταση των πολεοδομικών σχεδίων κ.λ.π.» (ΦΕΚ 
33Α'/83). 

3. Το Π. Δ/μα 443/2.11.83 (ΦΕΚ 165 Α’/83) «Μεταβίβαση 
αρμοδιότητος στους Νομάρχάς έγκρισης τροπ/σεων ρυμοτομικών 
σχεδίων και επιβολής προκηπίων». 

Επίσης: 

α. Την 58/1985 απόφαση του Δημοτικού Συμβουλίου Ελασσό¬ 
νας. 

β. Την 127/7/8.8.85 γνωμοδότηση του Συμβουλίου Χ.Ο.Π. Νο¬ 
μού Λάρισας, αποφασίζουμε: 

Εγκρίνουμε την τροπ/ση του ρυμοτομικού σχεδίου Ελασσόνας, η 
οποία αφορά σε τοπική διεύρυνση κοινόχρηστου χώρου σε βάρος οικο¬ 
δομικού τετραγώνου στη θέση της πλατείας σιταγοράς όπως φαίνεται 
στο θεωρημένο από την Προϊσταμένη του Τ.Π. και Π.Ε. του Νομού 
σχεδιάγραμμα, που συνοδεύει αυτή την Απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Λάρισα, 23 Αυγούστου 1985 

Ο Νομάρχης 
ΑΠ. ΒΛΑΣΙΑΛΗΣ 

Αριθ. 7860 (2) 

Καθορισμός ορίων οικισμού Μεγ. Μοναστήρι Ν. Λάρισας και καθορι¬ 
σμός όρων και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π.Α. (ΦΕΚ 181Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους Μελετητές κατά τις υποδεί¬ 
ξεις των σχετικών προδιαγραφών του ΐ.Χ.Ο.Π. 

4. Την υπ’ αριθ. 7049/30.10.85 απόφασή μας για την κατηγο- 
ριοποίηση των οικισμών του Ν. Λάρισας που έχουν πληθυσμό μέχρι 
και 2000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Τ.Ε. 

6. Την υπ’ αριθ. 282/13/28.11.85 γνωμοδότηση του Συμβου¬ 
λίου Χ.Ο.Π. του Νομού, αποφασίζουμε: 

I. Καθορίζουμε τα όρια του οικισμού Μεγ. Μοναστήρι Κοινότητας 
Μεγ. Μοναστηριού Επαρχίας Λάρισας του Ν. Λάρισας όπως αυτά 
φαίνονται στο συνοδευτικό της παρούσας σχεδιάγραμμα κλίμακας 
1:5000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης. 

Εντός των ορίων του οικισμού Μ. Μοναστήρι θεωρούνται άρτια και 
οικοδομήσιμα τα γήπεδα που έχουν α) Ελάχιστο εμβαδόν 400 τ.μ. 

Κατά παρέκκλιση εντός των ορίων των οικισμών θεωρούνται άρτια 
τα γήπεδα με όποιο εμβαδόν είχαν στις 3.5.1985 ημέρα Δημοσίευ¬ 
σης του από 24.4.1985 Δ/τος. 

Β. Ειδικοί όροι Δόμησης: 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μη καταλαμβάνουν ολόκληρο το μήκος της 
όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και ή δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985, 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181/Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει να δημοσιευθεί στην Εφημερίδα της Κυβερνή- 
σεως. 

Λάρισα, 3 Νοεμβρίου 1985 

Ο Νομάρχης 
ΑΠ. ΒΛΑΣΙΑΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


Αριθ. 6486 (3) 

Αναγνώριση της ιδιωτικής παρόδου της οδού Σεφέρη ότι υπάρχει πριν 
από το έτος 1923, στα Φάρσαλα Ν. Λαρίσης. 

Ο ΝΟΜΑΡΧΗΣ ΛΑΡΙΣΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν. Δ/τος «περί 
σχεδίων πόλεων, κωμών και συνοικισμών του Κράτους και ανεγέρ- 
σεως αυτών». 

β) Του Ν. 3200/55 «περί Διοικητικής Αποκεντρώσεως», όπως 
έχει συμπληρωθεί και τροποποιηθεί μεταγενέστερα με το 532/70 
Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ 
του Υπουργού Δημοσίων Έργων αρμοδιοτήτων, που εκδόθηκε σ’ 
εκτέλεση του 532/70 Ν.Δ., όπως αυτά τροποποιήθηκαν και συμπλη¬ 
ρώθηκαν με τα 677/71 και 198/72 Β. Δ/τα. 

2· Την από 30.9.85 αίτηση του κ. Ιωάννη Ρίξου με την οποία 
ξητά την έκδοση αποφάσεως, για τις παρόδους της οδού Σεφέρη που 
έχουν σχηματισθεί πριν από το έτος 1923. 

3. Τους ακόλουθους τίτλους ιδιοκτησίας στους οποίους αναφέρεται 
η υπόψη πάροδος: 


α) υπ αριθμ. 21205/27.11.26 συμβόλαιο Συμβολ. Φαρσάλων 
Ιωάν. Βλαχογιάννη. 

4. Την 3690/11.11.83 βεβαίωση του Δήμου ότι η πάροδος αυτή 
προϋπήρχε του έτους 1923. 

5. Το από 9/85 τοπογραφικό διάγραμμα. ο 

6. Την πράξη 274/13/28.11.83 του ΧΟΠ Ν. Λάρισας, αποφασί¬ 
ζουμε: 

Αναγνωρίζουμε ότι η πάροδος Α-Β-Γ-Δ-Ζ-Α, που έχει αχημα- 
τισθεί με ιδιωτική πρωτοβουλία, προϋπήρχε του από 17.7.1923 Ν. 
Δ/τος, μετά την ισχύ του οποίου δεν έγινε καμιά αύξηση του αρχικού 
κοινόχρηστου χώρου. 

Η ανωτέρω πάροδος βρίσκεται μέσα στο εγκεκριμένο σχέδιο πό- 
λεως Φαρσάλων και περικλείεται από τις οδούς Μιλτιάδου-Λαμίας 
—Σεφέρη όπως φαίνεται στο από 9/85 τοπογραφικό διάγραμμα του 
Πολ. Μηχ. Στεφ. Τασόπουλου το οποίο έχει θεωρηθεί από την Προϊ- 
σταμένη του Τ.Π. και Π.Ε. του Νομού. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Λάρισα, 29 Νοεμβρίου 1985 


Ο Νομάρχης 

ΑΠ. ΒΛΑΣΙΑΔΗΣ 



Κλίμακα 1:500 

Αριθ. Π, 9362 ^ (4) 

Καθορισμός ορίων οικισμού Άγρα Λέσβου κατηγοροποίησή του κάι 
καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του ΠΔ 24.4/3.5.1985 Δ' «Τρόπος καθορισμού 
ορίων των οικισμών της χώρας μέχρι 2000 κατοίκους κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων—χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού Άγρας 
που συμπληρώθηκε από τους μελετητές που αναφέρουμε πάρα πάνω, 
σύμφωνα με τις υποδείξεις των προδιαγραφών του Υ.Χ.Ο.Π για τη 
μελέτη. 

4. Την με αριθμ. — απόφαση του κοινοτικού Συμβουλίου Άγρας. 

5. Την με αριθμ. 88/9.10.85 γνωμοδότηση του συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Άγρας της Λέσβου στις κατηγορίες 
ΣΤΑΣΙΜΟΣ (ενδιαφέρων—μεγάλος). 

2. Καθορίζουμε το όριο του οικισμού Άγρας Λέσβου, όπως αυτό 
φαίνεται στην αεροφωτογραφία του οικισμού 1:5000 που επισυνά¬ 
πτουμε και ορίζεται από τα σημεία 1, 2, 3, έως 37, 38, 44, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ ΦΕΚ 181Δ" /3.5.1985 και για τον 
οικισμό ' Αγρας είναι άρτια τα γήπεδα που βρίσκονται μέσα στα όρια 
του οικισμού και έχουν ελάχιστο εμβαδόν 300 τ.μ. 


β. Κατά παρέκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσης του από 24.4.1985 Δ/τος. 

4. Ειδικοί όροι δόμησης. 

Καθορίζουμε ειδικούς όρους δόμησης για τον οικισμό Άγρας Λέ¬ 
σβου όπως αναγράφονται στο συνημμένο δελτίο αρχιτεκτονικής ανα¬ 
γνώρισης από τους όρους αυτούς είναι υποχρεωτικοί αυτοί που ορίζει 
το ΠΔ 24.4/3/5/1985 ΦΕΚ 181 Δ’ άρθρο 8 και σύμφωνα με την 
κατηγορία που ανήκει ο οικισμός σαν αδιάφορος ενδιαφέρων ή αξιόλο¬ 
γος- 

5, α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων σύμ¬ 
φωνα με τα οριζόμενα στις διατάξεις της πααρ. 1 του άρθρου 6 του 
από 24-4-1985 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Δ/γμα 24.4.1985 (ΦΕΚ 
181 Δ/3.5.1985). 

Η απόφαση αυτή που ισχύει από την ημέρα που υπογράφεται μαζί 
με το σχεδιάγραμμα οριοθέτησης του οικισμού που τη συνοδεύει να 
δημοσιευθεί στην Εφημερίδα της Κυβερνήσεως. 

Μυτιλήνη, 24 Οκτωβρίου 1985 
Ο Νομάρχης 
Ν.ΣΗΦΟΥΝΑΚΗΣ 

